سوئد-ین باش ناظیری ماگدالنا اندرسون ناتو-یا عضولوک ایله باغلی تورکیه-‌نین ناراحات‌لیغینی آرا‌دان قال‌دیرماق اوچون فینلاندیانین دا ایشتیراکی ایله ایمضا‌لانان "اوچلو سند"ین شرط‌لرینه عمل ائده‌جک‌لرینی بیلدیریب.
ماگدالنا اندرسون سوئد-ین پایتاختی استکهلم-دا آلمانیا باش ناظیری اولاف شولزلا گؤروش‌دن سونرا مطبوعات کنفرانسی کئچیریب.
ماگدالنا اندرسون جولای‌ین 28-ده ایسپانیانین پایتاختی مادریدده ناتو-یا عضو اولماق اوچون مراجعت ائتمیش فینلاندیا و سوئد ایله تورکیه آراسیندا کئچیریلن ناتو ایجلاسینا توخونا‌راق دئییب:
"بیز تورکیه-‌نین ناراحات‌لیغینی آرا‌دان قال‌دیرماق اوچون مادرید-ده کئچیریلن ناتو ایجلاسیندا ایمضا‌لانان اوچلو سندین شرط‌لرینه عمل ائدجییک. اولوسلار آراسی حقوق چرچیوه‌سینده تورکیه-‌یه ائکسترادیسیا (تئررورچولار) داوام ائتدیریله‌جک".
آلمانیا باش ناظیری شولز دا سوئد و فینلاندیانین ناتو-یا عضو‌لوگونو 23 اؤلکه‌نین تصدیقلدیگینی و تورکیه‌-نین ده تئزلیکله بونو تصدیق ائدجگینه اومید ائتدیگینی قئید ائدیب.
